Дан црепова
Дан црепова (француски: Journée des Tuiles) је назив за побуну становништва Гренобла у покрајини Дофинеји (Краљевина Француска) од 7. јуна 1788. године. Представља увод у Француску револуцију.

Историја
Догађај се одиграо у провинцији Дофинеји где је формирање покрајинске скупштине изазвало велико узбуђење. До врхунца га је довела судска реформа. Дофинеја је због своје индустријске делатности и важности била једна од најразвијенијих покрајина Краљевства. Опозицију је предводила буржоазија. Парламент у граду Греноблу протестовао је када му желе наметнути да уведе у протокол указ од 8. маја. Парламент је распуштен, али се ипак састаје 20. маја. Покрајински намесник му тада саопштава налог да мора у изгон. Дана 7. јуна 1788. године народ се диже на подстицај судског помоћног особља, огорченог због пропасти парламента. Маса је заузела градска врата, попела се на кровове и бацала камење на пароле које су пролазиле улицама. Покрајински намесник, војвода Клермон-Тонере, трудио се да смири узбуђење, али узалуд. Повукао је јединице у њихове касарне. Судски чиновници коначно су напустили Гренобл у ноћи између 12. и 13. јуна 1788. године.

Види још
 Скупштина у Визилу

Извори
 Алберт Собоул; Француска револуција, Напријед, Загреб (1966)

Француска револуција